अपने पति को छोड़कर किसी दूसरे पुरुष से विवाह कर लेने या उसके साथ भाग जाने का कारण केवल समाजिक रीति-रिवाज, परिवारिक समस्या और यौन संबंधों में कमी ही नहीं है बल्कि स्त्री के मन में उत्पन्न इच्छा और आकांक्षाएं भी हैं। अच्छी सुख-सुविधा की इच्छा करना कोई गलत बात नहीं है लेकिन उस इच्छा और कल्पना में अपनी वास्तविकता को भूल जाना मूर्खता है। आजकल अधिकांश लड़कियां अपनी इन्हीं इच्छाओं के कारण अनेक प्रकार की समस्याओं में फंस जाती हैं और गलत रास्ते पर चली जाती हैं। लड़कियां अक्सर सोचती रहती हैं कि काश मेरे पास भी पैसा, गाड़ी, बंगला होता है। मै भी नई-नई ड्रेस पहनती, बड़े होटलों में खाना खाती, बाहर घूमने जाती। आज लड़कियों में मॉडल बनने की होड़ सबसे अधिक है। इस तरह की इच्छा रखने वाली लड़कियां अक्सर अपने घर को छोड़कर भाग जाती हैं। ऐसी सोच रखने वाली लड़कियां कुछ यह सोचकर अपने मन को दिलासा देती रहती हैं कि पिता के घर से कुछ नहीं मिला तो क्या हुआ पति के घर तो मिलेगा लेकिन जब उसे पति के घर में भी वह सुख-सुविधा नहीं मिलती तो वह स्वयं ही उस साधन को प्राप्त करने की इच्छा बना लेती है जिसका परिणाम यह होता है कि स्त्रियां गलत राह पर चली जाती हैं।